
Upute o naknadnim e-Upisima za pedagošku godinu 2026./2027. 
– naknadni upisni rok u rujnu 2026.

Poštovani roditelji/skrbnici djece predškolske dobi,
ovim putem obavještavamo vas da će se od 4.9. do 11.9.2026. do 12.00 sati zaprimati zahtjevi za naknadne upise za pedagošku godinu 2026./2027. 
Kreiranje zahtjeva za upis roditelji/skrbnici mogu izvršiti u navedenom terminu putem web aplikacije Upisi u dječje vrtiće do koje dolazite putem sustava e-Građani. Sustavu možete pristupiti preko poveznice 
https://e-upisi.hr/
Roditeljima/skrbnicima koji nemaju pristup internetu ili sustavu e-Građani u popunjavanju zahtjeva pomaže osoba ovlaštena kao administrator u procesu e-Upisa od 4.9. do 10.9.2026. godine od 8.00 do 15.00 sati (ili prema dogovoru), a 11.9. od 8.00 do 12.00 sati na adresi L. Ružičke 2, Čakovec. Mole se roditelji da se prije dolaska najave, kako bi dobili termin kada mogu doći. Svoj dolazak mogu najaviti na telefon: 390-382, mob. 095 398 4024 ili e-mail pisarnica@dv-cvrcak.hr
Zahtjevi se zaprimaju za:
[bookmark: _GoBack]MO Cvrčak, L. Ružičke 2, Čakovec za djecu rođenu 2024. i 2025. godine (2 slobodna mjesta), 
MO Cvrčak,  L. Ružičke 2, Čakovec za djecu rođenu 2023. (2 slobodna mjesta) i 2020./2021. (7 slobodnih mjesta)
PO Krijesnice za djecu rođenu od 2020. do 2023. godine (11 slobodnih mjesta) – za smjensku skupinu.  Za upis u smjensku skupinu potrebno je priložiti potvrde o zaposlenju na kojima će pisati da oba roditelja/skrbnika rade u smjenama.
PO Krijesnice za djecu rođenu 2024. i 2025. godine (5 slobodnih mjesta)
PO Maslačak za djecu rođenu 2022./2023. (2 slobodna mjesta) i 2020./2021. (4 slobodna mjesta) 
PO Stonoga za djecu rođenu od 2020. do 2023. godine (3 slobodna mjesta)

Upute o upisima preko web aplikacije Upisi u dječje vrtiće dostupne su vam na poveznici Upisi-u-djecje-vrtice-korisnicke-upute-roditelji (2). 

DJECA S TEŠKOĆAMA U RAZVOJU
Ukoliko kod djeteta postoji teškoća u razvoju, roditelj kod podnošenja zahtjeva dužan je priložiti putem aplikacije Upisi u dječje vrtiće nalaz i mišljenje o težini i vrsti invaliditeta Zavoda za vještačenje, medicinsku dokumentaciju i stručne nalaze i mišljenja, a sukladno čl.9. Pravilnika o upisima i mjerilima upisa u DV Cvrčak. 
Prosudbu o uključivanju djece u odgojno-obrazovne skupine za djecu s teškoćama u razvoju, djece sa zdravstvenim teškoćama i neurološkim oštećenjima, kao i djece koja pri upisu imaju priložene preporuke stručnjaka donosi stručno povjerenstvo dječjeg vrtića (stručni suradnici, viša medicinska sestra i ravnatelj).

PREDNOST KOD UPISA
Prednost upisa i sufinanciranja boravka u DV Cvrčak ostvaruju djeca koja imaju prebivalište/boravište na području Grada Čakovca i čiji barem jedan roditelj/skrbnik ima prebivalište/boravište u trajanju od najmanje 6 mjeseci na području Grada Čakovca (Čl.3. st.3. Pravilnika o uvjetima i načinu ostvarivanja prednosti pri upisu djece u DV Cipelica i DV Cvrčak).
Pravo upisa djece čiji roditelji/skrbnici nemaju prebivalište/boravište na području Grada Čakovca ostvaruje se ukoliko su zadovoljene potrebe za smještajem djece čiji roditelji/skrbnici imaju prebivalište/boravište na području Grada Čakovca. 
	U slučaju prijave većeg broja djece od planiranog za upis, prednost pri upisu ostvaruje se sukladno sljedećem redu prvenstva (Čl.5. Pravilnika o uvjetima i načinu ostvarivanja prednosti pri upisu djece u DV Cipelica i DV Cvrčak):

	Rb
	Kriterij prednosti
	Broj bodova

	1.
	Djeca roditelja/skrbnika invalida Domovinskog rata
	15 

	2.
	Djeca iz obitelji s troje ili više djece
	6

	4.
	Djeca obaju zaposlenih roditelja/skrbnika
	20 

	5.
	Djeca s teškoćama u razvoju i kroničnim bolestima koja imaju nalaz i mišljenje 
nadležnog tijela vještačenja ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja                                  
	5 

	6.
	Djeca samohranih roditelja/skrbnika
	18 

	7.
	Djeca jednoroditeljskih obitelji
	18 

	8.
	Djeca osoba s invaliditetom upisanog u Hrvatski registar osoba s invaliditetom
	15 

	9.
	Djeca koja su ostvarila pravo na socijalnu uslugu smještaja u udomiteljskim obiteljima
	18 

	10.
	Djeca koja imaju prebivalište ili boravište na području Grada Čakovca
	30 

	11.
	Djeca roditelja koji primaju doplatak za djecu ili roditelja korisnika zajamčene minimalne naknade
	8 


	Roditelj odnosno skrbnik djeteta dužan je prilikom podnošenja zahtjeva za upis u Dječji vrtić dostaviti dokaze o činjenicama bitnim za ostvarivanje prednosti pri upisu:
	- za dijete roditelja/skrbnika invalida Domovinskog rata – rješenje o statusu invalida Domovinskog rata,
	- za dijete iz obitelji s troje ili više djece – za svako dijete do 18 godine rodni list ili izvadak iz matice rođenih, osobnu iskaznicu ili potvrda s podacima o rođenju djeteta 
- dijete oba zaposlena roditelja/skrbnika – original potvrda poslodavca o zaposlenju roditelja/skrbnika ne starija od 3 mjeseca ili elektronički zapis s podacima o radnom stažu HZMO
- za dijete s teškoćama u razvoju i kroničnim bolestima – nalaz i mišljenje o težini i vrsti invaliditeta – oštećenju funkcionalnih sposobnosti Zavoda za vještačenje, profesionalnu rehabilitaciju i zapošljavanje osoba s invaliditetom, medicinska dokumentacija i stručni nalazi i mišljenja,
- za dijete samohranih roditelja/skrbnika – elektronički zapis HZMO o zaposlenju, dokaz da roditelj živi sam s djetetom, sam skrbi o njemu i sam ga uzdržava: rodni list djeteta, smrtni list za preminulog roditelja ili potvrda o nestanku drugog roditelja ili rješenje Centra za socijalnu skrb o uzdržavanju djeteta,
- za dijete jednoroditeljskih obitelji – elektronički zapis HZMO o zaposlenju, dokaz da dijete živi samo s jednim roditeljem/skrbnikom: presuda o razvodu braka ili drugi dokaz da drugi roditelj ne živi u zajedničkom kućanstvu
- za dijete osoba s invaliditetom upisanog u Hrvatski registar osoba s invaliditetom - dokaz o priznatom statusu osobe s invaliditetom
- za dijete koje je ostvarilo pravo na socijalnu uslugu smještaja u udomiteljskim obiteljima - rješenje odnosno potvrda Centra za socijalnu skrb da je dijete u udomiteljskoj obitelji
- za dijete koje ima prebivalište ili boravište na području Grada Čakovca – preslika osobne iskaznice/uvjerenja o prebivalištu/boravištu
- za dijete roditelja koji primaju doplatak za djecu ili roditelja korisnika zajamčene minimalne naknade – rješenje o pravu na doplatak za djecu; potvrda nadležnog Centra za socijalnu skrb o korištenju prava na zajamčenu minimalnu naknadu.

POTVRDE O OBAVLJENOM SISTEMATSKOM PREGLEDU
Upis djeteta u dječji vrtić uvjetuje se urednim cijepljenjem protiv bolesti iz Programa obveznih cijepljenja, s iznimkom djece koja imaju kontraindikacije na pojedina cijepljenja. 
Roditelji/skrbnici potvrdu o obavljenom sistematskom pregledu dužni su priložiti kod kreiranja zahtjeva u aplikaciji Upisi u dječje vrtiće povlačenjem dokumenta u predviđeno polje za učitavanje dokumenta ili priložiti datoteku tako da istu potražite u mapama na disku svog računala. Nakon uspješnog prilaganja dokumenta roditelj je dužan odabrati opciju Pošalji u dječji vrtić. 
Potvrde o obavljenom sistematskom pregledu i preslike iskaznica imunizacije roditelji donose 5.10.2026. zdravstvenoj voditeljici u vremenu od 12.00 do 15.30 sati (L. Ružičke 2, Čakovec; mob. 095 310 2496). Ukoliko je iz liječničke potvrde i iskaznice imunizacije vidljivo da dijete nije redovno cijepljeno, a da za to ne postoji medicinska indikacija, neće biti uključeno u dječji vrtić.

OBJAVA REZULTATA I PRAVO NA PRIGOVOR
Upisno povjerenstvo od 13.9. do 17.9.2026. provodi evaluaciju i obradu zahtjeva. U tom periodu moći će otključati aplikaciju za roditelje ukoliko prilikom evaluacije uoči neke nelogičnosti i  putem e-maila koji su roditelji naveli u zahtjevu zamoliti ih da naprave dopune ili izmjene. 
Lista reda prvenstva objavit će se 18.9.2026. godine, a sadržavati će šifru zahtjeva djeteta i broj ostvarenih bodova. Lista će biti objavljena na web stranici www.dv-cvrcak.hr i na ulaznim vratima matičnog objekta i područnih odjela.
Prigovori na listu reda prvenstva u pisanom obliku, zaprimati će se do 25.9.2026. godine na e-mail: info@dv-cvrcak.hr i pisarnica@dv-cvrcak.hr
Konačna lista biti će objavljena 2.10.2026. na web stranici www.dv-cvrcak.hr i na ulaznim vratima matičnog objekta i područnih odjela sa šifrom zahtjeva djeteta i brojem ostvarenih bodova, te datumom i vremenom inicijalnog razgovora.
Inicijalni razgovori provoditi će se od 6.10. do 9.10.2026.  s roditeljima novoupisane djece, na kojima će stručno povjerenstvo DV Cvrčak kroz obrazac za inicijalni razgovor prikupiti podatke o razvoju djeteta. 
Upisnu dokumentaciju roditelji preuzimaju u tajništvu Vrtića (od 6.10. do 9.10.2026.).

